Janne Pekkala

Janne Pekkala (s. 1965 tai 1966) on suomalainen keittiömestari. Lisäksi hän on tullut tunnetuksi toimittaja Timo Nykyrin kanssa Yleisradiolle tehdyistä televisio- ja radio-ohjelmista, kuten muun muassa lastenohjelmasta Pikku posteljooni (1993–1994), ja ruokaohjelmasta Makupalat (1997–2005).

Pekkala vietti nuoruutensa Oulun Korvenkylän kaupunginosassa. Pekkalan keittiöura alkoi 1980-luvun alussa, jolloin hän työskenteli Oulun Kauppahotellissa keittiöapulaisena. Ammattikoulussa hän kävi ravintola-alan koulutuksen. Varusmiespalveluksen aikaan hän toimi laivakokkina. 1990-luvun alussa hän työskenteli oululaisessa 45 Special Bar -ravintolassa. Tämän jälkeen hän on työskennellyt useammassa eri ravintolassa, kirjoittanut ruoka-aiheisia kirjoja ja järjestänyt erilaisia tilaisuuksia, kuten muun muassa kokkauskursseja. Pekkala harrastaa rumpujen soittamista.

Kirjat

Lähteet

1960-luvulla syntyneet
Elävät henkilöt
Suomalaiset kokit
Suomalaiset televisionäyttelijät
Suomalaiset televisiokasvot
Suomalaiset tietokirjailijat